सब्जीमंडी की व्यवस्था सुधारने के लिए लोगों ने सौंपा ज्ञापन
झालरापाटन| सूरजपोलके पास स्थित सब्जीमंडी में बिगड़ती व्यवस्थाओं को लेकर भाजपा मंडल अध्यक्ष महेश बटवानी, पार्षद ऋतु व्यास, वार्ड अध्यक्ष राहुल सुमन, सचिव पंकज वैष्णव की अगुवाई में मोहल्लेवासियों ने बुधवार को नगरपालिका ईओ महावीर सिंह सिसोदिया को ज्ञापन दिया।
ज्ञापन में बताया कि सब्जी मंडी में सूरजपोल से सब्जीमंडी में जाने वाले रास्तों पर अव्यवस्थित तरीके से खड़े ठेलों के कारण सब्जी मंडी का मार्ग संकरा हो गया है। यहां शाम के समय सब्जीमंडी में अव्यवस्थित तरीके से खड़े ठेलों के कारण भीड़ हो जाती है। इससे सब्जीमंडी में पर्स चेन चोरी जैसी घटनाएं भी बढ़ रही है। सोमवार को हाट के दिन परेशानी के कारण आम नागरिकों को परेशानी का सामना करना पड़ रहा है। थड़ी पर दुकानें लगानें वाले दुकानदारों ने थडिय़ा होने के बावजूद ठेले लगाकर सब्जी बेचना शुरू कर दिया है। जिससे सब्जी खरीदने वाले लोगों को भी असुविधा हो रही है। इसके साथ ही सब्जी विक्रेताओं के द्वारा बची हुई सब्जियों को सब्जीमंडी में ही फेंक देने के कारण यहां गंदगी हो जाती है। इसकों लेकर लोगों ने यहां डस्टबीन लगाकर सब्जी वालों को इसके लिए पांबद करने की मांग की है। ज्ञापन देने वालो में मोहल्ले के अवनिंद्र व्यास, राजूलाल, चंद्रेश सेन, कल्पेश सुमन, शुभम शर्मा, गोपाल राव, दिनेश शर्मा, कैलाश राठौर सहित कई उपस्थित थे। इस दौरान ईओ ने तुरंत प्रभाव से कार्रवाई करते हुए सब्जीमंडी में अतिक्रमण हटाने आवारा पशुओं की रोकथाम सहित कई समस्याओं के समाधान के निर्देश दिए।
झालरापाटन. समस्याओं को लेकर ईओ को ज्ञापन देते मोहल्लेवासी।
hin_Deva hin_Deva hin_Deva hin_Deva